דף הבית » פתיחת חשבון בנק בארה"ב – המדריך המלא	התנהלות בעזרת חשבון בנק היא הבסיס הטכני לכל פעולה עסקית. על כן, משקיעי נדל"ן בארה"ב נעזרים בחשבון בנק אמריקאי על מנת לנהל את השקעותיהם מעבר לים, ובכך לנהוג בצורה נבונה יותר בכל הקשור להתנהלות כספית והגשת דוחות מס בארה"ב.
ניהול יעיל ושוטף של העסק- כאשר ישנו מקור הכנסה בחו"ל, סביר להניח כי ההתנהלות השוטפת, התחזוקתית, תצריך שימוש במט"ח. קיום חשבון בנק בחו"ל מאפשר הוצאה של כספים ללא צורך בשליחתם ובכך מאפשר לנו להיות גמישים יותר ונזילים יותר.
אם אתם מוגדרים כשכירים בארץ, תוכלו לשלם על שירותים ומוצרים באמצעות כרטיס אשראי אמריקאי על שם החברה בחו"ל ובכך לחסוך עלויות מע"מ (יתרון ענק).
אם יש לכם לקוחות בינלאומיים באפשרותכם לגבות מהם כספים בצורה מהירה ופשוטה באמצעות העברה בנקאית מקומית או הפקדת שיק, הכספים יהיו זמינים לרשותכם עד שני ימי עסקים.
קישור חשבון הבנק בחול לפייפל, אמזון, איביי ועוד רשתות קניות און-ליין למיניהן- אפשרות להנות מקניות בחו"ל ללא פערי מטבע, למשל, כאשר ההכנסה בדולרים והמוצר שרכשנו גם הוא נקנה בדולרים.
שמירה על סודיות עסקית – אף על פי שעלינו להצהיר על כל הכנסה אחת לשנה אל מול רשויות המס בישראל-התנהלות עסקית שוטפת בעזרת חשבון בנק בחול מהווה בידוד חשבונאי אשר מקנה שליטה טובה יותר על הפעילות, ניהול תקציב פשוט יותר, ובחינת רווחיות העסק.
יתרונות מיסויים- לכל מי שמשקיע בנדל"ן בארה"ב, ומעוניין לרכוש יותר מנכס אחד, ישנן אפשרויות יותר מורכבות, המאפשרות תכנוני מס אפשקטיביים יותר, וזאת יתאפשר רק לאחר פתיחת חשבון בנק בחול.
האם ישנה אפשרות של פתיחת חשבון בנק בארה"ב ללא נוכחותי הפיזית?
כל מי שאינו בעל אזרחות/תושבות אמריקאית מוגדר כ- Non US Resident. עד לפני ה-11 בספמבר היה ניתן לפתוח חשבונות בנק בצורה די פשוטה, אך בשל שינויי רגולציה של ה-IRS ופיקוח הולך וגובר על הבנקים, קשה מאוד כיום לפתוח חשבון בנק אמריקאי ללא נוכחות פיזית.
לפרטים נוספים, פנו לרו"ח שלכם.
בהנחה שהצלחתם לפתוח חשבון בנק אמריקאי, פתיחת חשבון בנק משותף ייעשה בדיוק באותו אופן ובאותן העלויות התפעוליות. חשבון מסוג זה עשוי להתאים לזוגות, שותפים עסקיים, קרובי משפחה וכדו'.
יש להגיע עם דרכון ותעודה מזהה נוספת למשל רישיון נהיגה או כרטיס אשראי.
בעזרת אלו בלבד ניתן לפתוח חשבון בנק באחד מהבנקים הגדולים BANK OF AMERCIA OR WELLS FARGO. אין צורך בSocial Security – או משהו בסגנון.
יש לוודא שבפרופיל החשבון הפקיד מכניס את הכתובת שלכם בארץ גם ל-Mailing Address וגם ל- Owner’s Address.
יש לוודא כי הפקיד מבין שאתם רוצים חשבון רגיל הכוללChecking Account and Saving Account.
יש לבצע פקודה אוטומטית של העברת כספים מדי חודש מה-Saving לChecking, כך תורידו את דמי הניהול ל- 0. אין מה לחשוש, ה-Savings הוא חשבון שלכם לכל דבר ועניין, הסווג שלו תחת חשבון חסכון אך הכספים נזילים וזמינים לרשותכם בכל עת. ניתן לבצע העברות בעצמכם באינטרנט בין הSavings חזרה לChecking אם תרצו.
אחרי שסיימתם עם פתיחת החשבון והפקדתם את ה-100/150 דולר כהפקדה ראשונית בחשבון, יש לבקש לחתום על Wire by Phone כדי שתוכלו להעביר כספים מחשבון זה לחשבונותיכם הישראלים או לכל חשבון אחר מבלי להגיע פיזית לבנק. הפקיד ייתן לכם לחתום על המסמך ויאמר שתוך כ- 10 ימי עסקים יגיע לביתכם קובץ עם ה- PIN Code שיש לחתום עליו ולפקסס חזרה לארה"ב. לאחר שפקססתם הקוד תקף ותוכלו לבצע העברות בטלפון בעמלת WIRE FEE שניתן לשאול את הפקיד בדיוק על הסכום של בעת פתיחת החשבון.
יש לבקש שכל הדואר הקשיח יגיע באינטרנט מה שנקראOnline Banking Without Paper. הדבר היחידי שאתם רוצים שיגיע אליכם הוא Debit Card וצ'קים וכמובן שאלו יגיעו ישירות לביתכם בארץ. שווה שיהיה לכם איזה פנקס צ'קים אם תרצו להעביר כסף לחו"ל אם ה-Wire by Phone מאכזב אתכם. הצ'קים גם יכולים לשמש אתכם להפקדת כספים אמריקאים בחשבון ישראלי (רושמים לעצמכם צ'ק לדוגמא).
יש לבדוק אם בשלב זה ניתן להוציא כבר Secure Credit Card שישמש אתכם לאט לאט ליצבור Credit History שיכול לעזור בהמשך בלקיחת משכנתא.
לדאוג ליצור קשר אישי עם הפקיד שכן תוכלו להתכתב איתו במייל לאחר שתחזרו ארצה. קחו את כרטיס הביקור שלו ואם גם לכם יש אז תנו לו גם, תמיד טוב.
בהמשך יתקבל לכתובתכם טופס W8 או W9 (לאזרחי ארה"ב), אשר משמש כאסמכתא לבנק שהבעלים של החשבון הצהיר כי הוא משלם מסים בארה"ב כחוק ובכוחות עצמו, כך שהבנק פטור מהתעסקות עם ניכוי מס.
כל האמור לעיל אינו מוסמך מטעם רו"ח, עלול להשתנות מזמן לזמן ואין Faropoint אחראית עליו. מומלץ להתייעץ עם רואה החשבון שלכם לכל שאלה.